《杂曲歌辞。破阵乐》
唐代·佚名

秋来四面足风沙，塞外征人暂别家。

千里不辞行路远，时光早晚到天涯。

汉兵出顿金微，照日明光铁衣。百里火幡焰焰，

千行云骑騑騑.蹙踏辽河自竭，鼓噪燕山可飞。

正属四方朝贺，端知万舞皇威。

少年胆气凌云，共许骁雄出群。匹马城南挑战，

单刀蓟北从军。一鼓鲜卑送款，五饵单于解纷。

誓欲成名报国，羞将开口论勋。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。